**PROCES VERBAL**

**Încheiat astăzi 27.04.2018 cu ocazia ședinței extraordinare a Consiliului Local Moneasa, convocat în baza Dispozitiei nr. 32 din 24.04.2018, a Primarului Comunei Moneasa, domnul Herbei Ioan-Nuțu.**

**Locul: sala de ședințe a Primariei, orele:13:00**

**La ședință participă Primarul com. Moneasa, d-nul Herbei Ioan-Nutu, doamna Contabilă Ciupertea Adela si Secretarul delegat al comunei – domnișoara Stancu Amalia-Denisa.**

**Pentru Secretarul comunei Moneasa, domnișoara Stancu Amalia – Denisa efectuează apelul nominal al consilierilor și se constată că sunt prezenți un număr de 9 consilieri.**

**1 GROZA RAUL GICU Prezent**

**2 BRAD VINOREL SĂNDEL Prezent**

**3 BĂRBĂTEI LAZĂR Prezent**

**4 TALPOȘ IONUȚ Prezent**

**5 ȘODINCA PĂUNEL Prezent**

**6 MIRON CONSTANTIN Prezent**

**7 OPREA IOAN Prezent**

**8 POP PAMEL Prezent**

**9 ȘODINCA MARIUS CRISTIAN Prezent**

**Constatându-se că ședința este legal constituita, pentru Secretarul Comunei Moneasa, domnișoara Stancu Amalia-Denisa, supune aprobării procesul verbal de ședință ordinară din data de 02.04.2018. Se supune la vot de către Președintele de ședință d-l Pop Pamel. Se votează în unanimitate de voturi – 9 voturi „pentru”.**

**Presedintele de sedinta, d-nul Pop Pamel, dă citire ordinii de zi stabilită pentru ședință:**

**Art.1. PROIECT DE HOTARARE – privind aprobarea angajării unui avocat pentru apărarea Primăriei Moneasa, care are calitate procesuală de pârât în procesul intentat de doamna Pogan Brândușa;**

**Art.2. PROIECT DE HOTĂRÂRE – privind aprobarea rectificării bugetului pentru sumele alocate pentru PUG.**

**Se supune la vot Proiectul Ordinii de zi și se votează în unanimitate de voturi – 9 voturi „pentru”.**

***Proiectul nr. 1*, care se referă la angajarea unui avocat ales, pentru apărarea intereselor Primăriei Moneasa, care are calitatea procesuală de pârât în procesul care se află pe rol la instanța de judecată și este intentat de doamna Pogan Brândușa, este prezentat de Primarul Comunei Moneasa, d-l Herbei Ioan-Nuțu. Domnul Primar le aduce la cunoștință domnilor Consilieri faptul că, potrivit legislației în vigoare, pentru fiecare proces în care Primăria comunei Moneasa este parte, este nevoie de o hotărâre de Consiliul Local pentru a putea angaja un avocat ales. De asemenea domnul Primar expune necesitatea angajării unui avocat ales în acest proces pentru a putea fi evitate repercursiunile ce s-ar putea abate asupra noastră și ar putea influența negativ situația patrimoniului comunei.**

**Se supune la vot aprobarea Proiectului nr. 1 de către d-l Președintele de ședință - d-l. Pop Pamel. Se votează în unanimitate – 9 voturi „pentru”.**

***Proiectul nr. 2,* care se referă la aprobarea rectificării bugetului pentru sumele alocate pentru PUG, este prezentat de doamna Contabilă Ciupertea Adela.**

**D-na Contabilă le aduce la cunoștință domnilor Consilieri faptul că în momentul de față Planul de Urbanism al comunei noastre se află în derulare și că Primăriei noastre i s-a alocat suma de 11790 lei pentru actualizare, sumă ce trebuie introdusă de urgență în bugetul local. De asemenea, d-na Contabilă atrage atenția asupra faptului că dacă depunem în timp util documentația la Consiliul Județean Arad pentru avizare, adică până la data de 31 august 2018, avem posibilitatea să ni se mai suplimenteze sumele pentru anul 2018.**

**Se supune aprobării Proiectului nr. 2 și se supune votării. Se votează în unanimitate – 9 voturi „pentru”.**

**Domnul Primar supune la vot aprobarea introducerii unui nou punct pe Ordinea de zi, mai exact punerea în discuție a unei cererii care provine de la domnul Toader Traian și privește concesionarea unei suprafețe de teren.**

**Se votează în unanimitate de către domnii Consilieri – 9 voturi „pentru”.**

**Domnul Primar le aduce la cunoștință Consilierilor că este în beneficiul comunei noastre să concesionăm respectiva suprafață de teren către domnul Toader deoarece acesta dorește amenajarea unui spațiu de agrement pe acest teritoriu, lucru ce ar aduce pentru noi pe de o parte foloase materiale, iar pe de altă parte ar ajuta la dezvoltarea turismului în Moneasa. Domnul Primar atrage atenția că încheierea acestui contract de concesiune se dorește a fi o activitate benefică pentru Moneasa care să ajute la atragerea turiștilor către aceasta.**

**Domnii Consilieri sunt de acord cu cele expuse de domnul Primar însă și ei sublinează faptul că sunt de acord cu această concesionare numai cu condiția ca această să fie una productivă și să ajute la dezvoltarea stațiunii din toate punctele de vedere.**

**Se supune la vot și acest ultim punct introdus pe oridinea de zi care este votat cu un nr. de 9 voturi „pentru”.**

**Nemaifiind alte puncte pe ordinea de zi, presedintele de sedinta anunță închiderea acesteia.**

**Pentru care s-a incheiat prezentul proces-verbal în 2 exemplare.**

**P R E S E D I N T E, S E C R E T A R,**

**POP PAMEL CJ. PUIE IOAN**